
CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 06.09.2005 

Nr. P.l.-x 275


A V I Z

asupra propunerii legislative pentru modificarea Legii fondului funciar nr.18/1991republicată, cu modificările şi  completările  ulterioare



În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare,  cu propunerea legislativă pentru modificarea Legii fondului funciar nr.18/1991republicată, cu modificările şi  completările  ulterioare, trimisă cu adresa nr. P.l.- x 275 din  27 iunie 2005, înregistrată  sub nr.31/546 din 28 iunie 2005.



Camera Deputaţilor este Cameră decizională.



Potrivit prevederilor art.60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din  6  septembrie 2005.



Membrii comisiei au examinat propunerea legislativă, expunerea de motive, avizul favorabil al Consiliului Legislativ nr. 206/15.03.2005 şi  punctul de vedere al Guvernului nr.570/6.04.2005 prin care acesta  nu susţine iniţiativa legislativă.


În urma dezbaterilor, constatându-se că iniţiativa legislativă a rămas fără obiect, întrucât  alin.(5) al art.92 din Legea  fondului  funciar nr.19/1991, a cărui modificare se propune,  a fost abrogat expres prin Legea nr.247/2005 privind reforma în domeniile proprietăţii şi justiţiei,  precum şi unele măsuri adiacente, membrii comisiei au hotărât, cu majoritate de voturi (1 vot împotrivă), să avizeze negativ propunerea legislativă.



În raport de obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.

PREŞEDINTE,                                          

Sergiu Andon

Consilier
Diaconu Dumitra
